Skryf jou - SA Vryskutskrywer jou eie E-boek.pdf sal jou vertel hoe erg dit kan wees. J.K. Rawlings - [PDF Document]
Skryf jou - SA Vryskutskrywer jou eie E-boek.pdf sal jou vertel hoe erg dit kan wees. J.K. Rawlings
Elektroniese boeke (e-boeke)is reeds 'n geruime tyd in omloop, maar dis eintlik maar in die afgelope jaar wat dit werklik posgevat het met verskeie handige en draagbare e-lesers soos I Pad, I River, Sony, Nook Colour, Kindle ens. Vir diegene wat nog nie 'n e-leser het nie kan dit natuurlik steeds op jou tafel- of skootrekenaar lees. E-lesers raak egter al hoe meer bekostigbaar. E-Boeke is tans besig om so gewild by die algemene publiek te raak dat die verkope daarvan in die VSA en dele van Europa reeds die verkope van papier-boeke verbygesteek het. Daar is ook verskeie skrywers wat meer as 'n miljoen boeke verkoop het en al hoe meer bekende skrywers gee hulle boeke in e- formaat uit. Maar waarom verkoop so baie van hierdie boeke? Wel, dit kos in die eerste plek baie goedkoper as 'n gewone boek. Die rede hiervoor is dat daar geen papier, ink of drukkoste betrokke nie. Daar is ook minder arbeid betrokke. Om die boek aan te skaf is ook veel makliker aangesien jy dit direk aanlyn koop en ook so ontvang. Daar is ook geen kans dat die boek ooit uit druk sal gaan nie. Geen kans dat dit sal verouder of skeer of wegraak. E-boeke gee ook die geleentheid aan miljoene mense wat nie voorheen die geld gehad het om boeke te koop nie. Terselfdertyd gee dit ook aan mense wat graag wil publiseer die kans om ook hulle werk in druk te sien. Ons kan dink dat skool- en universiteit-boeke wat gewoonlik so baie kos nou soveel goedkoper en maklik bekombaar sal wees.
Dit is nooit maklik om die oue te groet nie. Die papier-boek het groot sentimentele waarde en baie van ons wat veral direk betrokke was by boeke, koerante ens. sal beslis met 'n swaar hart daarvan afskeid neem. Met e-boeke is daar egter net soveel meer voordele vir so baie mense dat dit nie anders kan as om tot wins vir die mensdom te wees nie. Daarom sal ons maar moet groet, die onderlip vasbyt en die nuwe omarm.
In die vorige hoofstuk het ek reeds verskeie voordele van e- boeke genoem. Dit was egter meer voordele in verhouding tot papier-boeke – wat die leser en verbruiker sou baat. Daar is egter vele ander voordele waarvoor e-boeke ideaal is.
Die beginner skrywer Enige iemand wat onsuksesvol was met die uitgee van hul boek sal jou vertel hoe erg dit kan wees. J.K. Rawlings het haar eerste boek na twaalf uitgewers toe gestuur voor dit uiteindelik uitgegee is. En dit was hoofsaaklik te danke aan die twaalfde uitgewer se 6jarige dogtertjie wat haar pa oortuig het. Dink maar net as sy na uitgewer nommer vyf tou opgegooi het, het die wêreld dalk nooit van die klein towenaar gehoor nie. (So het verskeie boeke, wat later baie bekend geraak het (bv. Dune, Gone with the wind en Carrie almal gesukkel om uiteindelik in druk te verskyn.) Met e-boeke is die voordeel egter daar dat die uitgewer die debuut selfs eers gratis kan uitgee (wat tans wel gebeur). Hierna sal 'n mens kan sien hoe die boek deur die leserspubliek ontvang word. Indien goed, kan die daaropvolgende boek dan wel met 'n prys bemark word. Vanselfsprekend was dit finansieel net nie moontlik om so iets in die papier-boek bedryf te doen nie. Dit sou doodeenvoudig net te veel gekos het.
Die afgetrede skrywer Hoe baie hoor 'n mens nie dat iemand vra: Nou wat gaan ek na my aftrede doen? En dan is daar telkens die antwoord: Skryf 'n boek. So baie mense in hul aftreejare sit met 'n leeftyd se ondervinding en kennis wat meestal saam met hulle graf toe gaan. Daar is soveel ouer mense met staaltjies en stories wat nooit gepubliseer word nie. Doodeenvoudig omdat dit te duur is. Om slegs een honderd papier-boeke, uit te gee, sou maklik tussen R5 000 en R20 000 kos. (Afhangende natuurlik van die dikte, hard of sagte blad, foto's of nie ens.) Nou is die geleentheid egter daar vir hom of haar om daardie ondervinding en kennis neer te pen en in e-boekvorm uit te gee teen 'n fraksie van die koste. Al is dit nie vir die breë kommersiële mark, maar ten minste dan vir sy eie vriende en familie. En dit sal gehou kan word vir altyd.
Die besigheidsman E-boeke kan vir die sakeman van baie groot waarde wees. Om verbruikers te lok, kan hy/sy e-boeke oor sy spesifieke veld op sy webwerf plaas wat mense dan gratis kan aflaai. Die prokureur kan bv. 'n e-boek opsit van wenke wat om te doen wanneer jy met sekere regsake te doen kry. Sy foonnommer en webadres kan hy dan ook in die boek noem. Die bouer kan 'n e- boek opsit vir wenke in-en-om die huis wat mense kan aflaai en so ook na sy webwerf lok. So kan die sielkundige, die uitgewer, die meubelmaker ens. ook wenke uitdeel Dit wys terselfdertyd ook aan die verbruiker dat jy as besigheidsmens ook 'n bietjie aan jou klante wil teruggee.
In die VSA en Europa word hierdie met baie groot sukses deur sakelui gebruik. En die gevoel is dat beide die verbruiker en die besigheid wen.
Webwerwe Soos reeds in die vorige afdeling genoem is dit voordelig om 'n gratis e-boek op jou onderneming se webwerf te plaas. Dit lok verbruikers en terselfdertyd kry die verbruiker ook 'n voordeel. Dit hoef egter nie net besighede se webwerwe wees wat gratis e-boeke kan gebruik nie. Enige iemand wat meer mense na hulle webwerwe wil lok kan dit gebruik. Sou jou webwerf dalk oor jou stokperdjie wees, kan jy 'n e-boek daaroor skryf en op die wyse kan mense ook meer daaroor leer en natuurlik weer na die webwerf terugkeer
Die familiegeskiedenis en foto albums Daar is baie van ons wat graag ons familiegeskiedenis wil boekstaaf. In die verlede was dit net eenvoudig te duur. Veral wanneer 'n mens nog foto's ook wil insluit. Met e-boeke is dit egter nou baie meer haalbaar. Jy kan dit so dik maak as jy wil en soveel foto's insit as jy wil en dit gaan nie veel duurder wees nie. En dit is beskikbaar aan soveel mense as wat dit wil he. Dieselfde kan gedoen word met jou foto albums. In plaas daarvan om hulle in 'n magdom lêers op jou rekenaar te hou kan jy vir jou ordentlike foto albums saamstel
Maak geld met die skryf van E-boeke
Baie sal nou sê: O dis maklik vir jou om so te sê, maar ek is nie 'n skrywer nie. Hoe kan ek 'n boek skryf as ek nie die talent vir die skryf van fiksie het nie. Ja, dis waar, nie almal van ons het talente om suksesvolle storieboeke te skryf nie, maar die grootste verkopers is juis nie storieboeke nie. Dis veel eerder nie-fiksie. Selfhelp-boeke. Kennis wat mense met mekaar deel. Die meeste van ons besit een of ander kennis, het 'n ambag, 'n stokperdjie, 'n talent en kan dit dan neer-skryf. As jy 'n jare lank 'n bakster was het jy waarskynlik duisende van jou eie resepte. Stel dus 'n resepteboek saam. Dalk is houtwerk jou stokperdjie. Skryf 'n boek en vertel hoe 'n huisbewoner verskeie hout items self kan maak. Kinderboeke is ook groot in aanvraag. So beskik die meeste van ons oor een of ander kennis wat weer deur ander gebruik kan word. As jy steeds probleme het met skryf of die saamstel van jou e-boek is hierdie boek juis daar om jou op hierdie pad te help.
Die begin Goed jy het toe besluit om 'n e-boek te skryf. Die vraag wat slegs jy natuurlik kan beantwoord is watter tipe e-boek dit gaan wees. Fiksie of nie-fiksie? 'n Digbundel of 'n roman of dalk 'n kortverhaalbundel? Of sal dit eerder 'n boek wees waarin jy vertel hoe om 'n bouwerk aan jou huis te doen. Of dalk 'n boek oor populêre sielkunde? Of dalk 'n kinderboek? Ons sal later 'n afdeling afstaan aan die gewildheid van sekere soort e-boeke. Indien jy 'n beginner-skrywer is, kan jy natuurlik altyd jou eerste boek gratis uitgee. Dit sal lesers die kans gee om jou skryfwerk te beoordeel en vir jou 'n aanduiding of jy op die regte pad is. Hierdie is egter slegs op fiksie-skrywers van toepassing. Diegene wat nie-fiksie boeke wil uitgee moet egter besluit of daar wel 'n verbruikers-mark vir sy/haar tipe boek is. Wat het jy nodig om te begin? Beslis 'n rekenaar om jou tikwerk te doen. Dan natuurlik ook 'n goeie storie of stories, gedigte of anders 'n tema vir jou nie-fiksie boek. Dit is uiters belangrik, so moenie jou eers oor die res bekommer nie. Kry net dit en begin skryf.
Daar is al baie gepraat, gesels en oor die digkuns gedebatteer. Wanneer ons na vroeër jare se gedigte van bv. Leipoldt, Eugene Marais ens. kyk, sal waarskynlik die oorgrote meerderheid mense dit verstaan, graag daarna luister, lees en waardeer. Vanaf die sestiger jare en daarna is die (veral Afrikaanse) digkuns egter gekaap deur 'n letterkundige snobisme wat die gewone mens heeltemal van die digkuns vervreem het. Dit het veroorsaak dat al minder mense digbundels aanskaf en wanneer dit wel die geval sou wees, was dit eerder om die boek as status simbool op die boekrak te vertoon. Vandag met al hoe meer jong "digters" wat hulle eiertjie wil lê, is daar na die sogenaamde vrye vers beweeg. 'n Soort van "everything go" tipe gedig waar die lyn tussen gedig en prosa papierdun is. Vir die grootste gros mense is hierdie gedig van geen waarde nie en vaar dit uiters swak in die kommersiële mark waar mense steeds na werk soek waarmee hulle ten minste mee kan identifiseer. Waarom is dit dan so